Poštovane dame i gospodo narodni poslanici, nastavljamo rad sednice Petog vanrednog zasedanja Narodne skupštine Republike Srbije u 2004. godini. Obaveštavam vas da, prema službenoj evidenciji, današnjoj sednici prisustvuje 215 narodnih poslanika. Radi utvrđivanja kvoruma za rad Narodne skupštine, molim narodne poslanike da ubace svoje identifikacione kartice u poslaničke jedinice elektronskog sistema za glasanje. Konstatujem da je primenom elektronskog sistema utvrđeno da je u sali prisutan 131 narodni poslanik i da, prema tome, postoji kvorum za rad Narodne skupštine. Shodno članu 80. stav 3. Poslovnika Narodne skupštine obaveštavam vas da, zbog nastavka rada ove sednice, kao i zbog većeg broja amandmana koje nije razmotrio Odbor za pravosuđe i upravu, odlažem čas početka sednice Šestog vanrednog zasedanja Narodne skupštine Republike Srbije, koja je zakazana za danas sa početkom u 10,00 časova, za danas u 15,00 časova. Istovremeno obaveštavam vas da će se sednica Odbora za pravosuđe i upravu održati danas, sa početkom u 12,00 časova. Obaveštavam vas da su sprečeni da prisustvuju narodni poslanici Emilija Krstić i Išpanovič Ištvan. Izvolite gospodine Vučiću.
Dame i gospodo narodni poslanici, javljam se u skladu sa članom 81. Poslovnika o radu Narodne skupštine i podsetiću vas na reči predsednika Narodne skupštine Republike Srbije koji je juče u popodnevnim satima rekao i zakazao Dan za glasanje, ali je rekao da će to biti u 10,00 časova ujutru, a sada je 11,55 časova. Gospodine potpredsedniče Narodne skupštine Republike Srbije molili bismo vas, vas koji ste u vlasti, vas koji očigledno danas imate neke druge vrste pregovora na kanabetima kod raznih biznismena o nekim novim vladama da budete disciplinovani, da budete odgovorni, da poštujete Narodnu skupštinu Republike Srbije zato što ovo nije vaša prćija i nisu narodni poslanici neko ko treba vama da služi za igru. Isto tako ste ono sa čime je trebalo da počnemo u 11,00 časova sada odložili za 15,00 časova. Teško da ćemo početi i u 15,00 časova, te vas molim da te rokove poštujete, jer ova Narodna skupština ima mnogo posla, mnogo obaveza, mnogo toga treba da uradi za građane Srbije. Ako ste zaboravili, vi koji sedite sa nekim biznismenima, treba da skidate lance i katance. Vidim da još stoje lanci i katanci na istoj fabrici, vidim da još za višnje niste našli pare, za maline takođe! Sve to ste obećali i sada to očekujemo od novog predsednika, od novog režima, a ja tražim ponovo od ministra pravde, doneo sam "Mađar so" od pre godinu dana da pokažem kako su prikazali unapred ono što se pre nekoliko dana dogodilo u Temerinu. Pre nekoliko dana se dogodilo u Temerinu, a mi smo obavešteni, iako je to najteži zločin u Srbiji koji se dogodio u poslednjih 20 godina, ne računajući teritoriju Kosova i Metohije, sukobe na Kosovu i Metohiji, zločin albanskih terorista, dakle, najteži zločin za koji su ćutali čitava tri dana po nečijem političkom nalogu, očigledno. Molim ministra da nam kaže koji je to zločinac ćutao. Saznali smo koji su zločinci počinili zločin, da vidimo koji je zločinac ćutao, zašto je ćutao i sa kojom političkom namerom, jer to ako mislite da će se završiti tako što će se jedan dan o tome govoriti, a što će državna televizija odmah da nađe pandan tome i da kaže - na drugoj strani imamo ovo ili ono, izvinite tako neće moći. To se tako završiti neće i niko neće smeti da ih abolira, niti kasnije kada bude doneta pravosnažna presuda da pomiluje zločince. Mi tražimo od vas objašnjenje ko je taj koji je istinu o takvom zločinu zaustavljao, ko je zločinac koji je ćutao, zato što je on isti kao i oni koji su taj zločin počinili.
Reč ima ministar Zoran Stojković.
Gospodine Vučiću, ovo je četvrti put da me prozivate! Ja ne sumnjam u vašu pamet i onda me čudi zašto na pogrešnu adresu. Znate da nemam nikakva ovlašćenja vezano za štampu i dobro znate kome bi to pitanje trebalo da uputite. Pitali ste me juče ko je v.d. tužilac u Novom Sadu i dobro znate ko je. Znate zašto sada imamo probleme, pa bi neki da ga ostave. Obratite se, pitajte njega. U vašu pamet uopšte ne sumnjam. Ja samo očekujem da budete hrabri, pa da se obratite tome kome treba. Vi dobro znate da smo u situaciji sličnoj vama, da u ovoj skupštini jedino mogu da kažem da sam nešto radio, a sve ostalo ne mogu. Ja nemam sredstava, ja ne kupujem novinare, niti mogu da otvorim sebi televiziju ili listove. Prema tome, vi jasno znate da je vaše pitanje upućeno na pogrešnu adresu. Ja sam zatražio informaciju, ukoliko mogu da je dobijem. Rečeno mi je da ste se vi zaista interesovali kod MUP-a, da vam je data depeša, da ste se sa njom upoznali i da je gospodin Mirčić kao predsednik Odbora rekao da ne treba dizati neku užasnu tenziju da se ne bi izazvali nemiri. To je meni poznato, ali pošto znamo i danas ćemo imati taj problem da vidimo da li će taj zamenik i dalje ostati ili neće ostati. A onda ako ostane moraćete njemu da se obratite.
Gospodin Vučić po Poslovniku.
Dame i gospodo, hvala gospodinu ministru. Ja sam čekao da gospodin ministar ovo kaže. Tačno je, raspitao sam se. Temeljno smo radili na tome od juče ujutru, od juče ujutru smo temeljno radili na ovom slučaju, pokušavali da saznamo i dobijemo sve informacije, jer smo sa tri dana zakašnjenja o zločinu obavešteni. Tačno je, saznali smo ko je tužilac, interesovali smo se ko su sudije, ko je portparol suda i sve smo to saznali, sve smo dobili. Ja sam čekao da to vi kažete. Zbog toga što ste rekli gospodine ministre videćete kako će danas poslanici SRS samo u jednom slučaju glasati, samo zbog tog zločina i zbog zločinačkog ponašanja tog tužioca. Danas ćete to videti na poslanicima SRS, da pokažemo ne samo principijelnost nego da pokažemo da osuđujemo zločin ćutanja, da pokažemo da to u Srbiji ne sme da se dešava, da zločinac zato što pripada jednoj političkoj stranci, kojoj treba da se tako nešto sakrije, ne može da ostane na tom mestu. To ćemo sada da uradimo i to ćete da vidite. Nema tih glasova kojima to može da se spreči, jer nas 80 će glasati za to. Da znate još nešto, oni koji misle da u Srbiji mogu da se smeju tome i da uživaju i pevaju, da kažu kako im je to najlepše i najvažnije u Srbiji, neka razmišljaju o tome kako će sada da obezbede pare za maline i višnju, kako će da skinu lance i katance i kako će građanima Srbije da bude bolje, "a Srbija novo dno dna da preživljava neće"! Zato ćemo one koji su lagali narod, koji su o zločinu ćutali, koji su ovakve monstruozne stvari prećutkivali, sa namerom, ne slučajno, na bilo kojim predstojećim izborima do nogu potući.
Reč ima gospodin Mirčić.
Dame i gospodo, samo radi potpune informacije, dopune izjave ministra. Tačno je da sam kao predsednik Odbora bio obavešten od strane Ministarstva unutrašnjih poslova, u toku jučerašnjeg dana, i tačno je to ne samo da je Milorad Mirčić kao član Srpske radikalne stranke i vršeći funkciju predsednika Odbora insistirao da dođe do smirivanja tenzija. Ali, ne smiruju se tenzije, ministre, kako ste vi to govoreći sa ove govornice stavili u kontekst neobjavljivanja informacije, nego da ne bi došlo do revanšizma. I to je stav Srpske radikalne stranke, jer postoje indicije da se u opštini Temerin, i u još nekim opštinama Vojvodine ova tragedija iskoristi kako bi pojedinci, odnosno pripadnici pojedinih političkih stranaka, a pri tome morate imati u vidu da sa tim nema ništa SRS, iskoristili tu priliku da podignu tenzije u Vojvodini, da izazovu međunacionalne sukobe. A da bi znali o kojim pojedincima se radi - to su oni pojedinci koji pre godinu dana informisaše Srbiju da će "internacionalizovati" pitanje Vojvodine! To su ti pojedinci i njihove političke partije, a žalosno je što su članovi nekih parlamentarnih stranaka iz ove skupštine prihvatili takvu ideju, naseli na takvu podvalu i u tom smislu smo mi srpski radikali, a i ja kao član SRS rekao da se smire tenzije, vodeći računa da deluju tamo zvanični organi kao što je MUP, a ne da javni tužilac ili njegov zamenik krije informaciju! Sakrivanje informacije, neobjavljivanje, vidite kakav efekat se postiže, kakva se tenzija podiže, i to je potpuna informacija. Ako su vam dali informaciju, pretpostavljam da je to iz MUP-a, to nije samo Milorad Mirčić, nego je i zamenik predsednika SRS juče u svom saopštenju ispred SRS u tom smislu delovao!
Reč ima narodni poslanik Vladan Vučićević, po Poslovniku se javljate, dobro.
Dame i gospodo narodni poslanici, evidentno je da za ono što se desilo u Temerinu niko od nas ovde ne može da bude hladnokrvan i ne verujem da postoji osoba koja to ne osuđuje. Na neki način posle, više puta, iznetih razloga od gospodina Vučića, ja kao čovek, kao lekar, osećam se prozvanim i treba u ime humanosti, u ime poslaničke grupe koju ja zastupam, SPO i NS, da izrazim žaljenje za slučaj koji se desio i da, naravno, kažem da i mi poslanici apsolutno osuđujemo ovaj nemili događaj. Ono što bih želeo reći, a to se juče čulo ovde, da se na neki način ovaj slučaj poistovećuje sa slučajem Đorđa Martinovića, možda ne bi trebalo davati takvu jednu tešku kvalifikaciju, upravo iz razloga što znamo činjenicu da u Vojvodini ipak postoji jedna međunacionalna ravnoteža i da možda ovaj slučaj ne bi morao da se pretvori u nešto što bi na neki način izazvalo međunacionalne sukobe. Mislim da apsolutno ovaj slučaj zaslužuje osudu svih građana Srbije, da se može slobodno nazvati jednim vandalskim činom i neprimerenim načinom nanošenja telesnih povreda nesrećnom mladiću ili čoveku. Ono što želim reći, želim da podsetim i poslanike SRS, koliko smo bili u pravu kada smo donosili Zakon o krivičnoj odgovornosti, kada smo pričali da ovakvi zlikovci kao što su ovi koji su naneli povrede ovom nesrećnom čoveku, treba da budu na robiji. I da nema te robije, da nema kratkog pritvora za takve ljude. Iz tih razloga, ne treba u ovom trenutku da podižemo tenzije na neki viši nivo da ne bi izazvali gore posledice, a mi kao poslanici i kao ljudi, apsolutno optužujemo i saučestvujemo sa bolom porodice i na neki način se zgražavamo nad ovim što se desilo. Siguran sam u to da će pravosudni organi reagovati i da će ti monstruozni zločinci dobiti najveću moguću kaznu koja im sleduje po zakonu. Hvala.
Replika, Aleksandar Vučić.
Dame i gospodo narodni poslanici, samo da kažem da, što se tiče izmene Zakona o krivičnom postupku i onoga o čemu smo mi odlučivali ovde, ovo nema veze sa tim. Naravno, ovaj postupak mora da bude završen u roku od šest meseci, a nema potrebe za sedmoipogodišnjim pritvorom, računajući i onaj pretkrivični pritvor. Mislim da optužnica mora da bude odmah podignuta i zna se kako se i u kom roku to završava. Nema tu velike filozofije. Što se tiče nečega, ne mislim da je to želeo gospodin Vučićević, siguran sam da nije, ali sam tu nameru primetio kod nekih medija sinoć, a to nije slučajno. Oni koji su to želeli da svedu na nekakav huliganski čin i na nekakav čin koji je neprimeren - to nije samo huliganski čin i to nije neprimeren čin. Nemojte da zaboravite da su nedaleko od tog mesta pronađeni grafiti: "Držite se Mađari i Mađarska naša jedina otadžbina". To je ono što dodatno problematizuje sve ovo o čemu govorimo. Što se tiče poređenja sa gospodinom Martinovićem i tim slučajem iz 1985. godine, vaš koalicioni partner je na isti način to uporedio kao što je to juče uradila SRS, a doduše, nama nijedna novina to nije želela da objavi, valjda zato što smo pomenuli ime jednog novog režimlije koji kontroliše veliki deo novina, pa to ne sme da se objavi, odnosno ne sme njegovo ime da se čuje. Dakle, da znate, mi smo to uradili na takav način, ali to je uradila najveća stranka u vašoj koaliciji, na potpuno isti način, jer sam čitao čak i njihovo saopštenje. Dakle, ono što jeste zločin, a to je da se to minimizuje i da se o tome ne govori, jer ako se to minimizuje i ako se o tome ne govori, onda će taj problem isplivati na površinu i ne tako što će isplivati na površinu u jednom slučaju, već tako što će se to ponavljati iz dana u dan. Imali smo lažne prijave evropskim institucijama, organima i organizacijama: žalio se Jožef Kasa kako je bilo osam slučajeva premlaćivanja Mađara, u svim slučajevima, predstavnici evropskih institucija došli su u Srbiju i uverili se da je u pitanju bila laž, da je u pitanju bila neistina, da toga nije bilo na nacionalnoj osnovi. A šta sada, da li će danas neko o tome da govori, da li će neko na takav način da kaže šta se u Srbiji zbilo? Ja ne znam šta kaže muftija, ali znam da Zoran Petrović teško nešto može da kaže i znam da teško nešto može njegova majka da kaže i njegova porodica!! Znam da bilo ko normalan u Srbiji danas teško može nešto da kaže posle onoga što se dogodilo, te vaš pokušaj sprdnje sa bilo čim nije nimalo primeren i ne dolikuje ne samo Narodnoj skupštini, nego ne dolikuje bilo kom čoveku!! Samo zamislite da ste se vi našli na njegovom mestu i da ste bili u toj poziciji. Zato, taj zločinac koji je to prećutao, koji je ćutao tri dana o tome, zato što mu je jedna politička stranka naredila da ćuti o tome, jedna politička stranka koja dan-danas slavi, jer misli da treba da slavi, a vidim da lance i katance još nisu skinuli, za maline i višnje još nisu obezbedili pare, naredili su da se ćuti o tome. Za to će i taj zločinac morati da odgovara, za ćutanje o zločinu moraće da odgovara! Ja vam samo kažem jednu stvar, u Srbiji stvari moraju da se isteraju na čistac. Oni koji su zločinci moraju da odgovaraju, oni koji su ćutali o ovom monstruoznom zločinu, moraće da odgovaraju. Neka ne misle da će ih spasiti na kanabetu jutros dogovorena neka nova vlada, jer te nove vlade ...
Gospodine Vučiću, vreme.
Završavam gospodine Mihajloviću, čujem da ste se i vi tamo udomili, neće biti, zato što će narod glasati i birati drugačije. Hvala najlepše.
Reč ima gospodin Anđelković, po Poslovniku.
Ja se nadam da mi ovaj parlament nećemo pretvoriti u raspravu o ovom događaju, jer bi ispalo da oni koji ćute podržavaju zločin koji se tamo dogodio, a naročito kada neko izađe i ne bih se javio, jer mislim da je to kršenje Poslovnika, naročito kada neko izađe i pokušava da on kvalifikuje da li je ovo lakši ili teži događaj od nasilja koje se dogodilo nad Martinovićem. Nije ovde presuda nacionalnim zajednicama ili nacionalnim manjinama, ili nacijama, ili pripadnicima nacija koji su to činili, nego pojedinima koji su te zločine učinili. Ako već to hoćemo, ovo je teži događaj, ali nije na nama da sudimo, nego na sudu. Nemojmo Parlament u to da pretvaramo, a šta Parlament treba da uradi? Da zahteva da se Odbor za informisanje sastane i raspravi o tome ko je zaustavio informaciju, šta je sa lokalnim medijima u državnom vlasništvu, u vlasništvu opština, koje nisu dozvolile ili nisu pustile informaciju o tome da se taj događaj dogodio. U pokrajinskom vlasništvu, naravno, pre svega, jer ovaj narod plaća, daje pare za to, a narod ne dobija informaciju onda kada se ona dogodila. U tome je ovde suština. Ko je zaustavio informaciju o jednom zločinu, koji je nesvakidašnji, koji je izuzetno težak, koji je najteži, a koliko je težak sud će presuditi - da njima presudi i osudi, ali molim da država i Parlament daju nalog i traže od Odbora za informisanje da raspravi gde građani Srbije daju pare lokalnim medijima. Ne možemo na privatne da utičemo. Zašto su oni ovaj događaj prećutali, a to mi liči na događaj koji se dogodio pre 20, 30 godina kada su neki, takođe, u državnim medijima blokirali i da kažu - to se tamo nije dogodilo već na nekom drugom delu teritorije Srbije. U tome je ovde poenta i molim da predsednik Skupštine zakaže Odbor za informisanje, ukoliko to predsednik Odbora ne učini.
Podsećam vas da je Narodna skupština, na jučerašnjoj sednici, obavila raspravu o jedinoj tački dnevnog reda sednice Petog vanrednog zasedanja u 2004. godini, pa pošto na početku ove sednice nije bilo kvoruma za odlučivanje o zapisnicima, prelazimo na usvajanje zapisnika sa prethodnih sednica, a zatim na odlučivanje o prvoj tački dnevnog reda ove sednice. Dostavljeni su vam zapisnici Jedanaeste sednice Prvog redovnog zasedanja Narodne skupštine Republike Srbije u 2004. godini, održane 5, 7, 10, 11, 12, 13, 17. 18. i 21. maja 2004. godine i Dvanaeste sednice Prvog redovnog zasedanja Narodne skupštine Republike Srbije u 2004. godini, održane 24, 25, 26, 27. i 28. maja 2004. godine. Pošto današnjoj sednici prisustvuje više od 126 narodnih poslanika, konstatujem da postoji kvorum za usvajanje zapisnika sa prethodnih sednica. Obaveštavam vas da je proverom u Službi za poslove Administrativnog odbora utvrđeno da tom odboru niko od narodnih poslanika nije dostavio u pisanom obliku primedbe na zapisnike sa navedenih sednica. Prelazimo na odlučivanje o zapisnicima. 1. Stavljam na glasanje Zapisnik Jedanaeste sednice Prvog redovnog zasedanja Narodne skupštine Republike Srbije u 2004. godini, održane 5, 7, 10, 11, 12, 13, 17. 18. i 21. maja 2004. godine. Za 138, nije glasao 81, od ukupno 219 narodnih poslanika. Konstatujem da je Narodna skupština usvojila Zapisnik Jedanaeste sednice Prvog redovnog zasedanja Narodne skupštine Republike Srbije u 2004. godini, održane 5, 7, 10, 11, 12, 13, 17. 18. i 21. maja 2004. godine. 2. Stavljam na glasanje Zapisnik Dvanaeste sednice Prvog redovnog zasedanja Narodne skupštine Republike Srbije u 2004. godini održane 24, 25, 26, 27. i 28. maja 2004. godine. Za 136, protiv nema, uzdržanih nema, nije glasalo 83, od ukupno 219 narodnih poslanika. Konstatujem da je Narodna skupština usvojila Zapisnik Dvanaeste sednice Prvog redovnog zasedanja Narodne skupštine Republike Srbije u 2004. godini. Prelazimo na 1. tačku dnevnog reda:- PREDLOZI ODLUKA O PRESTANKU DUŽNOSTI I RAZREŠENjU SUDIJA I NOSILACA JAVNOTUŽILAČKE FUNKCIJE I O IZBORU JAVNIH TUŽILACA I ZAMENIKA JAVNIH TUŽILACA Pošto je Narodna skupština obavila jedinstveni pretres o predlozima odluka, prelazimo na odlučivanje: 1) Stavljam na glasanje Predlog odluke o prestanku sudijske dužnosti sudijama sudova opšte nadležnosti. Za 140, protiv nema, uzdržanih nema, nije glasalo 78, od ukupno 218 narodnih poslanika. Konstatujem da je Narodna skupština usvojila Predlog odluke o prestanku sudijske dužnosti sudijama sudova opšte nadležnosti. 2) Stavljam na glasanje Predlog odluke o prestanku sudijske dužnosti sudijama sudova opšte nadležnosti i posebnih sudova. Za 134, protiv nema, uzdržanih nema, nije glasalo 85, od ukupno 219 narodnih poslanika. Konstatujem da je Narodna skupština usvojila Predlog odluke o prestanku sudijske dužnosti sudijama sudova opšte nadležnosti i posebnih sudova. 3) Stavljam na glasanje Predlog odluke o razrešenju sudijske dužnosti sudijama sudova opšte nadležnosti. Za 137, protiv nema, uzdržanih nema, nije glasalo 82, od ukupno 219 narodnih poslanika. Konstatujem da je Narodna skupština usvojila Predlog odluke o razrešenju sudijske dužnosti sudijama sudova opšte nadležnosti. 4) Stavljam na glasanje Predlog odluke o razrešenju sudijske dužnosti sudije Trgovinskog suda u Užicu. Za 135, protiv nema, uzdržanih nema, nije glasalo 83, od ukupno 218 narodnih poslanika. Konstatujem da je Narodna skupština usvojila Predlog odluke o razrešenju sudijske dužnosti sudije Trgovinskog suda u Užicu. 5) Stavljam na glasanje Predlog odluke o prestanku dužnosti nosioca javnotužilačke funkcije. Za 130, protiv nema, uzdržanih nema, nije glasalo 88, od ukupno 218 narodnih poslanika. Konstatujem da je Narodna skupština usvojila Predlog odluke o prestanku dužnosti nosiocima javnotužilačke funkcije. Pošto su narodni poslanici i Odbor za pravosuđe i upravu osporili jedan broj predloga Visokog saveta pravosuđa iz Predloga odluke o izboru javnih tužilaca, podsećam vas da se, saglasno članu 175. stav 4. Poslovnika, o svakom osporenom predlogu odmah odlučuje, a zatim se odlučuje o svim ostalim neosporenim predlozima u celini, javnim glasanjem. Saglasno navedenom, prelazimo na odlučivanje. Stavljam na glasanje predlog Visokog saveta pravosuđa da se za opštinskog javnog tužioca u Petom opštinskom javnom tužilaštvu u Beogradu izabere Dragan Lopušina, čiju je kandidaturu osporio narodni poslanik Zoran Krasić. Za 143, protiv 77, uzdržanih nema, nije glasao jedan, od ukupno 221 narodnog poslanika. Konstatujem da je Narodna skupština izabrala Dragana Lopušinuza opštinskog javnog tužioca u Petom opštinskom javnom tužilaštvu u Beogradu. Stavljam na glasanje predlog Visokog saveta pravosuđa da se za opštinskog javnog tužioca u Opštinskom javnom tužilaštvu u Lazarevcu izabere Milorad Gajić, čiju je kandidaturu osporio narodni poslanik Zoran Krasić. Za 143, protiv 79, uzdržanih nema, nije glasao jedan, od ukupno 223 narodna poslanika. Konstatujem da je Narodna skupština izabrala Milorada Gajića za opštinskog javnog tužioca u Opštinskom javnom tužilaštvu u Lazarevcu. Stavljam na glasanje predlog Visokog saveta pravosuđa da se za opštinskog javnog tužioca u Okružnom javnom tužilaštvu u Zaječaru izabere Zorin Zogović, čiju je kandidaturu osporio narodni poslanik Dejan Rajčić. Za 118, protiv 23, uzdržanih nema, nije glasao 81, od ukupno 222 narodna poslanika. Konstatujem da je Narodna skupština izabrala ZorinaZogovića za okružnog javnog tužioca u Okružnom javnom tužilaštvu u Zaječaru. Stavljam na glasanje predlog Visokog saveta pravosuđa, da se za opštinskog javnog tužioca u Opštinskom javnom tužilaštvu u Boljevcu izabere Nebojša Prvulović, čiju je kandidaturu osporio narodni poslanik Zoran Krasić. Za 141, protiv 77, uzdržanih nema, nije glasalo četiri, od ukupno 222 narodna poslanika. Konstatujem da je Narodna skupština izabrala Nebojšu Prvulovića za opštinskog javnog tužioca u Opštinskom javnom tužilaštvu u Boljevcu. Stavljam na glasanje predlog Visokog saveta pravosuđa, da se za okružnog javnog tužioca u Okružnom javnom tužilaštvu u Kosovskoj Mitrovici izabere Milan Bigović, čiju je kandidaturu osporio narodni poslanik Zoran Krasić. Za 142, protiv 78, uzdržanih nema, nije glasalo tri, od ukupno 223 narodnog poslanika. Konstatujem da je Narodna skupština izabrala Milana Bigovića za okružnog javnog tužioca u Okružnom javnom tužilaštvu u Kosovskoj Mitrovici. Stavljam na glasanje predlog Visokog saveta pravosuđa da se za opštinskog javnog tužioca u Opštinskom javnom tužilaštvu u Kruševcu izabere Dragan Jovanović, čiju je kandidaturu osporio narodni poslanik Zoran Krasić. Za 141, protiv 78, uzdržanih nema, nije glasalo tri, od ukupno 222 narodna poslanika. Konstatujem da je Narodna skupština izabrala Dragana Jovanovića za opštinskog javnog tužioca u Opštinskom javnom tužilaštvu u Kruševcu. Stavljam na glasanje predlog Visokog saveta pravosuđa da se za opštinskog javnog tužioca u Opštinskom javnom tužilaštvu u Majdanpeku izabere Desimir Stojanović, čiju je kandidaturu osporio narodni poslanik Zoran Krasić i Odbor za pravosuđe i upravu. Protiv 223, svi su glasali, od ukupno 223 narodna poslanika. Konstatujem da Narodna skupština nije izabrala Desimira Stojanovića za opštinskog javnog tužioca u Opštinskom javnom tužilaštvu u Majdanpeku. Stavljam na glasanje predlog Visokog saveta pravosuđa da se za okružnog javnog tužioca u Okružnom javnom tužilaštvu u Novom Sadu izabere mr Zoran Pavlović, čiju je kandidaturu osporio narodni poslanik Boško Ristić. Za 194, protiv 8, uzdržanih 19, nisu glasala dva, od ukupno 223 narodna poslanika. Konstatujem da je Narodna skupština izabrala mr Zorana Pavlovića za okružnog javnog tužioca u Okružnom javnom tužilaštvu u Novom Sadu. Stavljam na glasanje predlog Visokog saveta pravosuđa da se za okružnog javnog tužioca u Okružnom javnom tužilaštvu u Subotici izabere Novica Bojović, čiju je kandidaturu osporio Odbor za pravosuđe i upravu. Za 20, protiv 200, uzdržanih nije bilo, nije glasalo dvoje, od ukupno 222 narodna poslanika. Konstatujem da Narodna skupština nije izabrala Novicu Bojovića za okružnog javnog tužioca u Okružnom javnom tužilaštvu u Subotici. Stavljam na glasanje predlog Visokog saveta pravosuđa da se za opštinskog javnog tužioca u Opštinskom javnom tužilaštvu u Subotici izabere Miroslav Krkelić, čiju je kandidaturu osporio Odbor za pravosuđe i upravu. Protiv 220, uzdržan jedan, nije glasao jedan, od ukupno 222 prisutna narodna poslanika. Konstatujem da Narodna skupština nije izabrala Miroslava Krkelića za opštinskog javnog tužioca u Opštinskom javnom tužilaštvu u Subotici. Pošto smo se izjasnili o osporenim predlozima, prelazimo na odlučivanje u okviru 1. tačke o Predlogu odluke o izboru javnih tužilaca. Stavljam na glasanje Predlog odluke o izboru javnih tužilaca, bez predloga za izbor okružnog javnog tužioca u Okružnom javnom tužilaštvu u Prokuplju i opštinskog javnog tužioca u Opštinskom javnom tužilaštvu u Prokuplju, koji je Visoki savet pravosuđa povukao i bez osporenih predloga o kojima se Narodna skupština prethodno izjasnila. Za 136, protiv niko, uzdržan niko, nije glasalo 87, od ukupno 223 prisutna narodna poslanika. Konstatujem da je Narodna skupština usvojila Predlog odluke o izboru javnih tužilaca, bez predloga za izbor okružnog javnog tužioca u Okružnom javnom tužilaštvu u Prokuplju i opštinskog javnog tužioca u Opštinskom javnom tužilaštvu u Prokuplju, koje je Visoki savet pravosuđa povukao i bez osporenih predloga o kojima se Narodna skupština prethodno izjasnila. Pošto su narodni poslanici i Odbor za pravosuđe i upravu osporili jedan broj predloga Visokog saveta pravosuđa iz Predloga odluke o izboru zamenika javnih tužilaca, podsećam vas da se, saglasno članu 175. stav 4. Poslovnika, o svakom osporenom predlogu odmah odlučuje, a zatim odlučuje o svim ostalim neosporenim predlozima u celini, javnim glasanjem. Saglasno navedenom, prelazimo na odlučivanje. Stavljam na glasanje predlog Visokog saveta pravosuđa, da se za zamenika opštinskog javnog tužioca u Opštinskom javnom tužilaštvu u Jagodini izabere Slavica Tanasković, čiju su kandidaturu osporili narodni poslanici Goran Davidović i Zoran Krasić. Za 90, protiv 86, uzdržana 33, nije glasalo 15, od ukupno 224 prisutna narodna poslanika. Konstatujem da Narodna skupština nije izabrala Slavicu Tanasković za zamenika opštinskog javnog tužioca u Opštinskom javnom tužilaštvu u Jagodini. Stavljam na glasanje predlog Visokog saveta pravosuđa, da se za zamenika opštinskog javnog tužioca u Republičkom javnom tužilaštvu izabere Milan Bojković, čiju je kandidaturu osporio narodni poslanik Bogoljub Pejčić. Za 98, protiv 25, uzdržanih nema, nisu glasala 92, od ukupno 215 prisutnih narodnih poslanika. Konstatujem da Narodna skupština nije izabrala Milana Bojkovića za zamenika javnog tužiocau Republičkomjavnom tužilaštvu. [[Glasovi – pauza.]] Stavljam na glasanje predlog Visokog saveta pravosuđa, da se za zamenika javnog tužioca u Republičkom javnom tužilaštvu izabere Milun Dragutinović, čiju su kandidaturu osporili narodni poslanici Veroljub Stevanović, Zoran Krasić, Slobodan Živkucin, Bogoljub Pejčić i Dejan Rajčić. Za 23, protiv 184, uzdržanih nema, nije glasalo 12, od ukupno 219 prisutnih narodnih poslanika. Konstatujem da Narodna skupština nije izabrala Miluna Dragutinovića za zamenika javnog tužioca u Republičkom javnom tužilaštvu. [[Glasovi – pauza.]] Na osnovu člana 94. Poslovnika određujem pauzu od pola sata, tako da ćemo nastaviti rad u .... (Mnogi negoduju.) Vidite, to je potrebno radi konsultacija. (Mnogi negoduju.) Izvolite, Zoran Anđelković, javlja se po Poslovniku.
Sednica je počela i molim da neko konkretno predloži pauzu, odnosno da vidimo ko je taj ko je tražio pauzu. Ko je tražio dodatne konsultacije? Šta to znači? Ako nekome ovde ne prođe predlog onda on smatra da treba da traži dodatne konsultacije i traži pauzu. Molim vas, predlog nije prošao, sednica se nastavlja, ili neko smatra, ili su se šefovi poslaničkih klubova dogovorili da traže pauzu. Inače, zato što se predsedavajući odlučio da traži pauzu to ne može po Poslovniku.
Na osnovu člana 94. Poslovnika, radi konsultacija, određujem pauzu od pola sata. (Mnogi negoduju.) [[Posle pauze - 15,05]] Dame i gospodo narodni poslanici, pre nego što nastavimo sa radom, molim vas da utvrdimo kvorum. Ubaciteidentifikacione kartice u vašejedinice. Pošto smo utvrdili kvorum, možemo da nastavimo sa radom. Stavljam na glasanje predlog Visokog saveta pravosuđa, da se za zamenika javnog tužioca u Republičkom javnom tužilaštvu izabere Veselin Mrdak, čiju su kandidaturu osporili narodni poslanici Veroljub Stevanović, Sanja Čeković, Bogoljub Pejčić i Dejan Rajčić. Za 91, protiv 42, uzdržanih nije bilo, nije glasalo 59, od ukupno 192 narodna poslanika. Konstatujem da Narodna skupština nije izabrala Veselina Mrdaka za zamenika javnog tužioca u Republičkom javnom tužilaštvu. Stavljam na glasanje predlog Visokog saveta pravosuđa, da se za zamenika javnog tužioca u Republičkom javnom tužilaštvu izabere Đorđe Ostojić, čiju su kandidaturu osporili Odbor za pravosuđe i upravu i narodni poslanik Zoran Krasić. Za 115, protiv 87, uzdržanih nije bilo, nije bilo onih koji nisu glasali, od ukupno 202 narodna poslanika. Konstatujem da je Narodna skupština izabrala Đorđa Ostojića za zamenika javnog tužioca u Republičkom javnom tužilaštvu. Stavljam na glasanje predlog Visokog saveta pravosuđa, da se za zamenika opštinskog javnog tužioca u Drugom opštinskom javnom tužilaštvu u Beogradu izabere Zorica Zečević, čiju su kandidaturu osporili Odbor za pravosuđe i upravu i narodni poslanik Zoran Krasić. Za nije bilo, protiv 204, uzdržanih nije bilo, nije bilo onih koji nisu glasali, od ukupno 204 narodna poslanika. Konstatujem da Narodna skupština nije izabrala Zoricu Zečević za zamenika opštinskog javnog tužioca u Drugom opštinskom javnom tužilaštvu u Beogradu. Stavljam na glasanje predlog Visokog saveta pravosuđa, da se za zamenika opštinskog javnog tužioca u Četvrtom opštinskom javnom tužilaštvu u Beogradu izabere Aleksandar Nikolić, čiju je kandidaturu osporio narodni poslanik Zoran Krasić. Za 136, protiv 70, uzdržanih nema, nije bilo onih koji nisu glasali, od ukupno 206 narodnih poslanika. Konstatujem da je Narodna skupština izabrala Aleksandra Nikolića za zamenika opštinskog javnog tužioca u Četvrtom opštinskom javnom tužilaštvu u Beogradu. Stavljam na glasanje predlog Visokog saveta pravosuđa, da se za zamenika opštinskog javnog tužioca u Petom opštinskom javnom tužilaštvu u Beogradu izabere Ivana Dvornik - Mihajlović, čiju je kandidaturu osporio narodni poslanik Zoran Krasić. Za 135, protiv 71, uzdržanih nema, nisu glasala dva, od ukupno 208 narodnihposlanika. Konstatujem da je Narodna skupština izabrala Ivanu Dvornik-Mihajlović za zamenika opštinskog javnog tužioca u Petom opštinskom javnom tužilaštvu u Beogradu. Stavljam na glasanje predlog Visokog saveta pravosuđa, da se za zamenika opštinskog javnog tužioca u Petom opštinskom javnom tužilaštvu u Beogradu izabere Zorana Koledin, čiju su kandidaturu osporili Odbor za pravosuđe i upravu i narodni poslanik Zoran Krasić. Za 137, protiv 72, uzdržanih nema, nije bilo onih koji nisu glasali, od ukupno 209 narodnih poslanika. Konstatujem da je Narodna skupština izabrala Zoranu Koledin za zamenika opštinskog javnog tužioca u Petom opštinskom javnom tužilaštvu u Beogradu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Mladenovcu izabere Nebojša Popović, čiju je kandidaturu osporio Odbor za pravosuđe i upravu. Protiv 138, nije glasalo 72, od ukupno 210 narodnih poslanika. Konstatujem da Narodna skupština nije izabrala Nebojšu Popovića za zamenika opštinskog javnog tužioca u Opštinskom javnom tužilaštvu u Mladenovcu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Preševu izabere Trajko Naumović, čiju je kandidaturu osporio narodni poslanik Zoran Krasić. Za 139, protiv 72, uzdržanih nema, nije glasalo tri, od ukupno 214 narodnih poslanika. Konstatujem da je Narodna skupština izabrala Trajka Naumovića za zamenika opštinskog javnog tužioca u Opštinskom javnom tužilaštvu u Preševu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Zaječaru izabere Ivan Marković, čiju su kandidaturu osporili Odbor za pravosuđe i upravu i narodni poslanik Zoran Krasić. Za 139, protiv 72, uzdržanih nema, nije glasalo tri, ukupno 214 narodnih poslanika. Konstatujem da je Narodna skupština izabrala Ivana Markovića za zamenika opštinskog javnog tužioca u Opštinskom javnom tužilaštvu u Zaječaru. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Kragujevcu izabere Marija Jevtić, čiju su kandidaturu osporili Odbor za pravosuđe i upravu i narodni poslanik Zoran Krasić. Za dva, protiv 209, uzdržan jedan, nije glasao jedan, ukupno 213 narodnih poslanika. Konstatujem da Narodna skupština nije izabrala Mariju Jevtić za zamenika opštinskog javnog tužioca u Opštinskom javnom tužilaštvu u Kragujevcu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Kraljevu izabere Avram Antonijević, čiju je kandidaturu osporio narodni poslanik Boško Ristić. Za 137, protiv dva, uzdržanih nema, nije glasalo 75, od ukupno 214 narodnih poslanika. Konstatujem da je Narodna skupština izabrala Avrama Antonijevića za zamenika okružnog javnog tužioca u Okružnom javnom tužilaštvu u Kraljevu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Leskovcu izabere Đura Stanić, čiju je kandidaturu osporio narodni poslanikŽarko Obradović. Za 120, protiv 22, uzdržanih nema, nije glasalo 73, od ukupno 215 narodnih poslanika. Konstatujem da je Narodna skupština izabrala Đuru Stanića za zamenika okružnog javnog tužioca u Okružnom javnom tužilaštvu u Leskovcu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Nišu izabere Radmila Milovanović, čiju su kandidaturu osporili narodni poslanici Milan Marković, Boško Ristić i Zoran Krasić. Za sedam, protiv 204, uzdržana tri, nisu glasala dva, ukupno 216 narodnih poslanika. Konstatujem da Narodna skupština nije izabrala Radmilu Milovanović za zamenika okružnog javnog tužioca u Okružnom javnom tužilaštvu u Nišu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Nišu izabere Nataša Pavlović, čiju su kandidaturu osporili Odbor za pravosuđe i upravu i narodni poslanik Zoran Krasić. Za nije bilo, protiv 210, uzdržana dva, nisu glasala tri, ukupno 215 narodnih poslanika. Konstatujem da Narodna skupština nije izabrala Natašu Pavlović za zamenika opštinskog javnog tužioca u Opštinskom javnom tužilaštvu u Nišu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Nišu izabere Dragana Ćirković, čiju su kandidaturu osporili Odbor za pravosuđe i upravu i narodni poslanik Zoran Krasić. Za jedan, protiv 210, uzdržan jedan, nisu glasala tri, ukupno 215 narodnih poslanika. Konstatujem da Narodna skupština nije izabrala Draganu Ćirković za zamenika opštinskog javnog tužioca u Opštinskom javnom tužilaštvu u Nišu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Novom Sadu izabere Željko Gvojić, čiju su kandidaturu osporili narodni poslanici Boško Ristić, Zoran Krasić i Dušan Petrović. Za jedan, protiv 213, uzdržan jedan, nisu glasala tri, ukupno 218 narodnih poslanika. Konstatujem da Narodna skupština nije izabrala Željka Gvojića za zamenika okružnog javnog tužioca u Okružnom javnom tužilaštvu u Novom Sadu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Novom Sadu izabere Siniša Keserić, čiju je kandidaturu osporio narodni poslanik Boško Ristić. Protiv 144, uzdržanih nije bilo, nisu glasala 74, od 218 narodnih poslanika. Konstatujem da Narodna skupština nije izabrala Sinišu Keserića za zamenika okružnog javnog tužioca u Okružnom javnom tužilaštvu u Novom Sadu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Novom Sadu izabere Goran Jović, čiju je kandidaturu osporio Odbor za pravosuđe i upravu. Za 144, uzdržanih nema, nisu glasala 73, od 217 narodnih poslanika. Konstatujem da je Narodna skupština izabrala Gorana Jovića za zamenika opštinskog javnog tužioca u Opštinskom javnom tužilaštvu u Novom Sadu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Požarevcu izabere Ljubiša Vasić, čiju su kandidaturu osporili narodni poslanici Milan Marković i Boško Ristić. Za 74, protiv 142, uzdržanih nije bilo, nisu glasala tri, od 219 narodnih poslanika. Konstatujem da Narodna skupština nije izabrala Ljubišu Vasića za zamenika okružnog javnog tužioca u Okružnom javnom tužilaštvu u Požarevcu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Požarevcu izabere Jovanka Atanacković, čiju je kandidaturu osporio narodni poslanik Zoran Krasić. Za 140, protiv 72, uzdržanih nema, nije glasalo 7, od 219 narodnih poslanika. Konstatujem da je Narodna skupština izabrala Jovanku Atanacković za zamenika opštinskog javnog tužioca u Opštinskom javnom tužilaštvu u Požarevcu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Pirotu izabere Nikola Savić, čiju su kandidaturu osporili Odbor za pravosuđe i upravu i narodni poslanici Boško Ristić i Zoran Krasić. Protiv je 216, uzdržanih nije bilo, nije glasalo 5, od 221 narodnog poslanika. Konstatujem da Narodna skupština nije izabrala Nikolu Savića za zamenika okružnog javnog tužioca u Okružnom javnom tužilaštvu u Pirotu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Prokuplju izabere Violeta Ranđelović, čiju su kandidaturu osporili Odbor za pravosuđe i upravu i narodni poslanik Dušan Petrović. Za jedan, protiv 140, uzdržanih nije bilo, nije glasalo 79, od 220 narodnih poslanika. Konstatujem da Narodna skupština nije izabrala Violetu Ranđelović za zamenika opštinskog javnog tužioca u Opštinskom javnom tužilaštvu u Prokuplju. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Smederevu izabere Branislav Lazović, čiju je kandidaturu osporio narodni poslanik Zoran Krasić. Za 142, protiv 76, uzdržanih nema, nisu glasala tri, od 221 narodnog poslanika. Konstatujem da je Narodna skupština izabrala Branislava Lazovića za zamenika okružnog javnog tužioca u Okružnom javnom tužilaštvu u Smederevu. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Staroj Pazovi izabere Slobodanka Nešković, čiju su kandidaturu osporili Odbor za pravosuđe i upravu i narodni poslanik Zoran Krasić. Za 142, protiv 75, uzdržanih nema, nisu glasala četiri, od 221 narodnog poslanika. Konstatujem da je Narodna skupština izabrala Slobodanku Nešković za zamenika opštinskog javnog tužioca u Opštinskom javnom tužilaštvu u Staroj Pazovi. Stavljam na glasanje predlog Visokog saveta pravosuđa da se za zamenika opštinskog javnog tužioca u Opštinskom javnom tužilaštvu u Šidu izabere Ljiljana Mauković, čiju je kandidaturu osporio Odbor za pravosuđe i upravu. Za 143, protiv 75, uzdržanih nije bilo, nisu glasala dva, od 220 narodnih poslanika. Konstatujem da je Narodna skupština izabrala Ljiljanu Mauković za zamenika opštinskog javnog tužioca u Opštinskom javnom tužilaštvu u Šidu. Stavljam na glasanje predlog Visokog saveta pravosuđa da se za zamenika okružnog javnog tužioca u Okružnom javnom tužilaštvu u Subotici izabere Milijana Aleksić, čiju je kandidaturu osporio narodni poslanik Zoran Krasić. Za 123, protiv 97, uzdržanih nema, od 220 narodnih poslanika. Konstatujem da je Narodna skupština izabrala Milijanu Aleksić za zamenika okružnog javnog tužioca u Okružnom javnom tužilaštvu u Subotici. Stavljam na glasanje predlog Visokog saveta pravosuđa, da se za zamenika okružnog javnog tužioca u Okružnom javnom tužilaštvu u Subotici izabere Dominka Milić, čiju je kandidaturu osporio Odbor za pravosuđe i upravu. Za 144, protiv nema, uzdržanih nije bilo, nije glasalo 76, od 220 narodnih poslanika. Konstatujem da je Narodna skupština izabrala Dominku Milić za zamenika okružnog javnog tužioca u Okružnom javnom tužilaštvu u Subotici. Stavljam na glasanje predlog Visokog saveta pravosuđa, da se za zamenika okružnog javnog tužioca u Okružnom javnom tužilaštvu u Užicu izabere Zoran Vidaković, čiju su kandidaturu osporili Odbor za pravosuđe i upravu i narodni poslanik Zoran Krasić. Za 142, protiv 74, uzdržanih nema, nije glasalo 5, od 221 narodnog poslanika. Konstatujem da je Narodna skupština izabrala Zorana Vidakovića za zamenika okružnog javnog tužioca u Okružnom javnom tužilaštvu u Užicu. Stavljam na glasanje predlog Visokog saveta pravosuđa, da se za zamenika okružnog javnog tužioca u Okružnom javnom tužilaštvu u Užicu izabere Željko Radibratović, čiju su kandidaturu osporili Odbor za pravosuđe i upravu i narodni poslanik Zoran Krasić. Za tri, protiv 206, uzdržana dva, nije glasalo 9, od 220 narodnih poslanika. Konstatujem da Narodna skupština nije izabrala Željka Radibratovića za zamenika okružnog javnog tužioca u Okružnom javnom tužilaštvu u Užicu. Stavljam na glasanje predlog Visokog saveta pravosuđa, da se za zamenika opštinskog javnog tužioca u Opštinskom javnom tužilaštvu u Užicu izabere Marija Gačić, čiju je kandidaturu osporio narodni poslanik Zoran Krasić. Za 122, protiv 97, uzdržanih nema, nisu glasala dva, od 221 narodnog poslanika. Konstatujem da je Narodna skupština izabrala Mariju Gačić za zamenika opštinskog javnog tužioca u Opštinskom javnom tužilaštvu u Užicu. Stavljam na glasanje predlog Visokog saveta pravosuđa, da se za zamenika opštinskog javnog tužioca u Opštinskom javnom tužilaštvu u Užicu izabere Ana Janković, čiju je kandidaturu osporio narodni poslanik Zoran Krasić. Zaključujem glasanje: za 138, protiv 76, uzdržanih nema, nije glasalo 7, od 221 narodnog poslanika. Konstatujem da je Narodna skupština izabrala Anu Janković za zamenika opštinskog javnog tužioca u Opštinskom javnom tužilaštvu u Užicu. Stavljam na glasanje predlog Visokog saveta pravosuđa, da se za zamenika okružnog javnog tužioca u Okružnom javnom tužilaštvu u Čačku izabere Dragan Ranđelović, čiju su kandidaturu osporili Odbor za pravosuđe i upravu i narodni poslanik Zoran Krasić. Za 9, protiv 202, uzdržanih 5, nije glasalo četiri, od 220narodnih poslanika. Konstatujem da Narodna skupština nije izabrala Dragana Ranđelovića za zamenika okružnog javnog tužioca u Okružnom javnom tužilaštvu u Čačku. Stavljam na glasanje predlog Visokog saveta pravosuđa, da se za zamenika okružnog javnog tužioca u Okružnom javnom tužilaštvu u Šapcu izabere Radenka Anđelić, čiju su kandidaturu osporili narodni poslanici Milan Marković i Boško Ristić. Za 22, protiv 122, uzdržanih nema, nije glasalo 77, od 221 narodnog poslanika. Konstatujem da Narodna skupština nije izabrala Radenku Anđelić za zamenika okružnog javnog tužioca u Okružnom javnom tužilaštvu u Šapcu. Stavljam na glasanje predlog Visokog saveta pravosuđa, da se za zamenika opštinskog javnog tužioca u Opštinskom javnom tužilaštvu u Šapcu izabere Ana Pantelić-Negovanović, čiju su kandidaturu osporili narodni poslanici Milan Marković i Boško Ristić. Za 22, protiv 123, uzdržanih nema, nije glasalo 77, od 222narodna poslanika. Konstatujem da Narodna skupština nije izabrala Anu Pantelić-Negovanović za zamenika opštinskog javnog tužioca u Opštinskom javnom tužilaštvu u Šapcu. Pošto smo se izjasnili o svim osporenim predlozima, prelazimo na odlučivanje u okviru 1. tačke o Predlogu odluke o izboru zamenika javnih tužilaca. Stavljam na glasanje Predlog odluke o izboru zamenika javnih tužilaca, bez osporenih predloga o kojima se Narodna skupština prethodno izjasnila. Za 145, protiv nema, uzdržanih nema, nije glasalo 76, od 221narodnog poslanika. Konstatujem da je Narodna skupština usvojila Predlog odluke o izboru zamenika javnih tužilaca, bez osporenih predloga o kojima se Narodna skupština prethodno izjasnila. Dozvolite mi, da, u vaše i svoje ime, čestitam izabranim nosiocima javnotužilačkih funkcija i poželim uspeh u radu. Prelazimo na odlučivanje o POVREDAMA POSLOVNIKA, na koje su u toku sednice ukazali narodni poslanici. Pošto je u toku sednice ukazano na povrede Poslovnika Narodne skupštine, podsećam vas na odredbu člana 96. stav 4. Poslovnika, prema kojoj ako i posle objašnjenja predsednika Narodne skupštine narodni poslanik ostane pri tvrdnji da je Poslovnik povređen, Narodna skupština će, bez pretresa, odlučiti o tom pitanju u Danu za glasanje. Saglasno navedenoj odredbi Poslovnika, prelazimo na odlučivanje. Narodni poslanik Boško Ristić, na sednici 29. juna 2004. godine, u 17,23 časova, ukazao je na povredu člana 49. stav 2. Poslovnika Narodne skupštine. Molim da Narodna skupština odluči da li je povređen navedeni član Poslovnika. Za 94, protiv 114, uzdržan jedan, nije glasalo 9, od ukupno 219 narodnih poslanika. Konstatujem da je Narodna skupština odlučila da nije povređen navedeni član Poslovnika. Pošto je Narodna skupština obavila razmatranje svih tačaka dnevnog reda i odlučivanje po njima, saglasno članu 95. Poslovnika, zaključujem sednicu Petog vanrednog zasedanja Narodne skupštine Republike Srbije u 2004. godini. Pošto smo zaista današnji rad produžili, Šestu vanrednu sednicu odlažemo za sutra, u 10,00 časova, s tim što će se Odbor za pravosuđe i upravu sastati odmah, posle završetka sednice.